kardosdrur/scandi-wiki huggingface dataset:
Vatslav Nisjinskij

Vatslav Fomitj Nisjinskij (  ,  ; født 12. marts 1890 i Kyiv, Det Russiske Kejserrige, død 8. april 1950 i London, Storbritannien) var en russisk balletdanser og koreograf af polsk herkomst og aktiv inden for balletkunsten i årene kort før og under første verdenskrig. 

Han var berømt for sin kraftfulde, men samtidig graciøse teknik og var et legendarisk medlem af Djagilevs Ballets Russes sammen med ballerinaen Tamara Karsavina. Hans berømmelse skyldtes også hans evne til at fortolke en rolle med usædvanlig indlevelse, som det kommer til udtryk  i hans Petrusjka. 

Nizjinskij fornyede også dansen på en måde, der gjorde den mere fri i sin udtryksform. Han stod blandt andet bag den nyskabende koreografi til L'Après-midi d'un Faune (En fauns eftermiddag) i 1912, efter et digt af Stéphane Mallarmé. Året efter påstod Igor Stravinskij at de dårlige anmeldelser komponistens Le sacre du printemps modtog, til dels skyldtes Nisjinskijs koreografi.

Hans sidste optræden fandt sted ved en privat sammenkomst i Sankt Moritz i Schweiz i 1919. Under besøget i denne alpeby førte han dagbog, der blev udgivet mange år senere. Han fik stillet diagnosen skizofreni og blev indlagt på et hospital i Zürich til midten af 1930'erne. Han døde i London i 1950 og begravedes der. Tre år senere overførtes hans jordiske rester til Cimetière du Montparnasse i Paris.

Litteratur om Nisjinskij (i udvalg) 
 The diary of Vaslav Nijinsky, edited by Romola Nijinsky (1937).
 The Diary of Vaslav Nijinsky, unexpurgated edition (1999).
 Romola Nijinsky: Nijinsky, en biografi (1934)
 Romola Nijinsky: The last years of Nijinsky (1952)

Balletdansere fra Rusland
Personer fra Kyiv
Henry Hagemann

Henry Hagemann (6. september 1910 i København – 5. april 1964) var en dansk jazzmusiker. Han blev professionel musiker i 1931 og spillede primært saxofon og klarinet. Gennem sin karriere spillede han bl.a. sammen med Kai Ewans, Winstrup Olesen og Leo Mathisen. Fra 1944 til 1949 stod han i spidsen for sit eget ensemble. Herefter optrådte han som teatermusiker, først sammen med Hans Schreiber i Fiffer-revyerne og sidenhen i Cirkusrevyen.
Han har også været engageret til Det ny Scala, hvor han jævnligt fungerede som kapelmester.

Reference 
 

Personer fra København
Jazzmusikere fra Danmark
Sigurd Otto Maglegaard Olsen

Sigurd Otto Maglegaard Olsen (1908 – 1980) var en dansk biolog, født i København. På grund af manglende økonomi var han nødt til at forlade skolen i en alder af 15 år. Han fik i stedet job i Socialforvaltningen i Københavns Kommune. Således berøvet muligheden for at fortsætte et egentligt studie på universitetet brugte han i stedet fritiden til at studere biologi og botanik med speciale i limnologi.

I 1939 fik Københavns Universitet øjnene op for ham og hans bidrag til feltarbejdet og universitetet tildelte ham guldmedalje i botanik med charofytter som emne. Opgaven blev publiceret af Videnskabernes Selskab. Sigurd Otto Maglegaard Olsen vedblev at være tilknyttet Københavns Universitet frem til 1963, hvor han blev gift med amerikaneren Ingrith Deyrup og efterfølgende emigrerede til USA, hvor de bosatte sig i Seattle.

De næste syv år arbejdede Sigurd Otto Maglegaard Olsen som biolog og assisterende professor ved UW School of Fisheries indtil han gik på pension i 1970. Selvom han var pensionist, valgte Sigurd Otto Maglegaard Olsen at bruge sin tid på biologi og fotografering, hvor han blandt andet var med til at udvikle fototekniske principper til objekter, som er for store til at blive fotograferet ved mikroskopfotografering, men for små til at blive fotograferet ved hjælp af almindelig fotografering. Meget af hans videnskabelige arbejde foregik ved søen Bear Lake ved Snoqualmie National Forest. 

Sigurd Otto Maglegaard Olsen døde i Seattle, men er bisat på Sundby Kirkegård på Amager.

Eksterne kilder/henvisninger 
 Sigurd Olsen Endowed Scholarship 

Seattle
Biologer fra Danmark
Fotografer fra Danmark
Personer fra København
Danskere i 1900-tallet
Faglitterære forfattere fra Danmark
Dansksprogede forfattere fra Danmark
Modtagere af Københavns Universitets guldmedalje
Hans Schreiber

Johann Carl August 'Hans' Schreiber (26. november 1912 i Aarhus – 31. maj 1969 i Heden) var en dansk komponist, pianist og kapelmester. Op gennem 1930'erne var han engageret hos flere orkestre, bl.a. hos Kai Ewans, hvor han optrådte som orkesterpianist. Fra 1942 helligede han sig arbejdet med at komponere og arrangere og i midten af 1940'erne indledte han et samarbejde med Knud Pheiffer, der resulterede i en række populære melodier, primært lanceret i Fiffer Revyerne. Herudover komponerede Schreiber også radio- og teatermusik, men blev også populær gennem sin filmmusik, bl.a. til Mani, Adam og Eva, Vi som går køkkenvejen, Sønnen, Kongeligt besøg og Det er så yndigt at følges ad.
Efter krigen blev han engageret som teaterkapelmester på forskellige svenske operettescener. I 1955 indgik han ægteskab med skuespillerinden Grethe Thordahl.

Eksternt link

Eksterne henvisninger 
 

Musikere fra Danmark
Komponister fra Danmark
Personer fra Aarhus
Bongsil

Bongsil (dansk) eller Bongsiel (tysk) er en landsby i Nordfrisland i det vestlige Sydslesvig. I administrav henseende hører landsbyen under Okholm Kommune i Nordfrislands kreds i den nordtyske delstat Slesvig-Holsten.

Bongsil er beliggende i den lavtliggende nordfrisiske marsk. Landsbyens spredtliggende bebyggelse samles derfor på flere højtliggende værfter (varfter) således som de nærliggende Store Gaarde og Lille Gaarde. I 1766 oprettedes her en nordsøhavn. Initiativtagere var flensborgske købmænd, som ledte efter en efterfølger for den tidligere havn i Okholm, som var destrueret af flere stormfloder. Både Okholm og Bongsil var dengang beliggende i Sønderjyllands konglige landesdele (den syd for liggende havn i Husum derimod hørte under de gottorpske besiddelser). Havnen i Bongsil var i drift i næsten 200 år. Med inddigningen af Hauke-Haien-Kog i 1959 mistede havnen i Bongsil dog sin funktion som nordsøhavn og blev erstattet af det nyanlagte havn i Slutsil. Med de store inddigningsprojekter i 1950´erne ligger landsbyen nu inde i landet. 

Landsbyen ligger ved Bongsilkanalen (tidligere: Kongecanal), som optager vandet fra det regulerede Soholm Å og Læk Å og som afvander Langhorn og Sterdebøl koge. 

Stednavnet blev første gang nævnt i 1648. Den er sammensat af Bong og -sil. Bong er en jysk sideform til oldnordisk og gl.dansk bang og betyder støj. Efter en anden teori afledtes navnet af bunke. På dansk findes også formen Bungsil. Stednavnets sidste led Sil henviser til en stor digesluse (tysk Siel sønderjysk Sil) på samme sted. En sil er en passage i et dige med det formål at afvande inddigede marskområder.

Noter 

Byer i Kreis Nordfriesland
Byer i Slesvig-Holsten
Winstrup Olesen

Hans Christian Valdemar Winstrup Olesen (født 7. april 1907 i København, død 29. juni 2000) var en dansk violinist, saxofonist, musikunderviser og kapelmester. Han var oprindelig uddannet journalist, inden han begyndte en uddannelse på musikkonservatoriet, hvor han senere underviste i 26 år. Hans efterfølger blev Aage Voss der spillede soloklarinet i Radiounderholdningsorkestret. Fra 1932 til 1936 var Winstrup Olesen medlem af Erik Tuxens orkester og optrådte en overgang tillige i Leo Mathisens orkester. I 1959 rejste han til USA, hvor han dannede sit eget orkester i Hollywood og blev senere musikchef hos Universal Studios.

Reference 
 Kristeligt Dagblad, 30. juni 2000

Eksterne henvisninger 
 

Jazzmusikere fra Danmark
Danskere i 1900-tallet
Ansatte ved Det Kgl. Danske Musikkonservatorium
Personer fra København
Kukur

Et kukur er et ur, hvor der hver time kommer en model af en fugl, typisk en gøg, ud og kukker, samtidigt med at uret slår.
Kukure stammer fra Schwarzwald i Tyskland.

Ure
Schwarzwald
Sven Alfons

Sven Alfons (5. september 1918 i Lund – 16. september 1996) var en svensk digter, kunstner, kunsthistoriker og kunstkritiker.

Bibliografi 
 Ensamhets himmelshuva, 1942
 Sommaren och döden, 1943
 Svensk konstkrönika under 100 år, 1944
 Backspegel mot gryningen, 1949
 Ängelens bild, 1961
 Gustav Vasa och Virginius, 1962
 Dikter, 1966
 Om vistelsen i trädens kronor, 1990
 Winckelmanns död, 2002

Priser 
 Bellmanpriset, 1965
 Gerard Bonniers pris, 1990

Personer fra Lund
Digtere fra Sverige
Kunstnere fra Sverige
Kunsthistorikere fra Sverige
Kunstkritikere fra Sverige
Svenskere i 1900-tallet
Svensksprogede forfattere fra Sverige
Ballets Russes

Ballets Russes var et russisk balletkompagni, som grundlagdes i 1909 af Sergej Djagilev. Ved hans død i 1929 opløstes kompagniet, men dets indflydelse og fornyelse af balletkunsten præger dansen i dag.

Blandt kompagniets dansere og koreografer var George Balanchine, Matilda Ksjesinskaja, Michel Fokin, Tamara Karsavina, Serge Lifar, Alicia Markova, Léonide Massine, Vatslav Nizjinskij, Anna Pavlova, Ida Rubinstein og Lydia Lopokova.

Se også 
 Ballets russes de Monte-Carlo.

Ekstern henvisninger 

Balletkompagnier
Etableret i 1909
Orkanen Earl (2010)

Earl var navnet på en orkan, der dannedes d. 25. august 2010 og forsvandt igen d. 5. september samme år.

Earl (2010)
Begivenheder i 2010
Allan Silberbrandt

Allan Silberbrandt (født 22. august 1950) er en dansk journalist og studievært på TV 2 News. 

Silberbrandt blev uddannet på Frederiksborg Amts Avis 1973. Redaktionssekretær på Politiken Søndag 1978. USA-korrespondent for Politiken 1986. Ansat som redaktionschef og var med til at starte TV 2 Nyhederne i 1988. Souschef på Nyhederne og fra 1993 tillige aktualitetschef. USA-korrespondent for TV 2 i to omgange – først 1997-98 og igen fra 2002 til 2010. Han dækkede, med base i Washington, D.C., politik, kultur og samfund i USA. 

I 2010 erstattedes Silberbrandt på posten som USA-korrespondent af Jesper Steinmetz, og Allan Silberbrandt blev i efteråret 2010 fast studievært på TV 2s nyhedskanal, TV 2 NEWS.

Allan Silberbrandt er Marshall Memorial Fellow.

Eksterne henvisninger 
 

Journalister fra Danmark
Studieværter fra Danmark
Ansatte ved TV 2
Personer i Kraks Blå Bog
Journalister ved Politiken
Labil

Labil eller labilitet (senlatin: labilis)  henviser blandt andet til et kemisk produkt, en sygdom, et lands politiske situation, som let undergår en radikal ændring og i forbindelse med uligevægtig- og usikkerhed samt ændring af følelsesmæssige tilstande.

Kemi
Karin Cruz Forsstrøm

Karin Cecilia Cruz Forsstrøm (født 14. august 1978 i Herlev) er en dansk journalist, studievært og tidligere sangerinde.

Hun er nuværende studievært og tilrettelægger på et nyt Station 2 program, som sendes på TV2 i 2014. Også i årene 2006-2010 var hun studievært og reporter på TV2's program Station 2, men skiftede i efteråret 2010 til TV 2 News, hvor hun dog allerede havde fungeret som afløser for de faste værter og reportere.. Her var hun morgenvært. 

Fra 2000 til 2003 var hun sangerinde i Cargo.

Privat 
Forsstrøm, der er datter af en peruviansk mor og en dansk far.

Karin Forsstrøm er gift og har en datter født i 2008. Familien er bosiddende i Odense.

Fodnoter

Eksterne henvisninger 
 

Personer fra Herlev
Sangere fra Danmark
Journalister fra Danmark
Tv-værter fra Danmark
Ansatte ved TV 2
Buzz Lightyear fra Star Command

Buzz Lightyear fra Star Command er en amerikansk animeret science fiction/adventure/komedie tv-serie produceret af Walt Disney Television, som i Danmark havde premiere i 2001 i Disney Sjov på DR1. Den følger spacerangeren Buzz Lightyears eventyr, der først dukkede op i filmen Toy Story som en actionfigur og en af filmens hovedpersoner.

Karakterer

Star Command

Team Lightyear 
 Kaptajn Buzz Lightyear (stemmelagt af Tim Allen i Eventyret Begynder, Patrick Warburton i serien og Johan Vinde på dansk): Den kendte "Space Ranger" kendt for sit heltemod og tapperhed. 
 Princesse Mira Nova (stemmelagt af Nicole Sullivan).
 Booster Sinclair Munchapper (stemmelagt af Stephen Furst og på dansk Tom Jensen).
 XR (stemmelagt af Larry Miller og Neil Flynn og på dansk Christian Damsgaard): En lille robot med mange pop-out-dimser (ligesom R2-D2 i Star Wars-serien).

Skurke 
 Den Onde Kejser Zurg (stemmelagt af Wayne Knight og Thomas Mørk på dansk): Hovedskurk i serien. Han hersker over et imperium på Planet Z, og ønsker at herske over hele galaksen. De fleste af hans håndlangere er robotter. Selvom han ofte bryder alvoren af sine ellers rent onde hensigter, er Zurg bredt betragtes som den mest onde person i galaksen, især af de andre skurke.

Danske Stemmer 

 Buzz Lightyearː Johan Vinde
 Mira Novaː Anne O. Pagh
 XRː Christian Damsgaard
 Boosterː Tom Jensen
 Kejser Zurgː Thomas Mørk
 Kommandør Nebulaː Peter Zhelder
 Warp Darkmatter, Agent Zː Kristian Boland

Øvrige Stemmer 

 Anders Bircow
 Ann Hjort
 Amalie Ihle Alstrup
 Andreas Jessen
 Annevig Schelde Ebbe
 Jens Jacob Tychsen
 Jette Sievertsen
 Lars Thiesgaard
 Lasse Lunderskov
 Pauline Rehné
 Peter Aude
 Peter Røschke
 Preben Kristensen
 Søren Launbjerg
 Søren Ulrichs
 Tonny Lambert
 Torben Sekov

Eksterne henvisninger 
 

Disney Channel
Science fiction-film fra USA
Apatosaurus

Apatosaurus var en slægt af planteædende dinosaurer blandt diplodociderne som levede fra den sene juratid.

Eksterne henvisninger 

Dinosaurer
A. Enggaard Holding

A. Enggaard Holding A/S er et dansk holdingselskab med hovedsæde i Svenstrup ved Aalborg. Selskabet beskæftiger i alt 170 medarbejdere (2009) og ejer aktieselskaber inden for entreprenør, byggeri, investering og ejendomme. Adm. direktør er Asger Enggaard og bestyrelsesformand er Jørgen Enggaard.

Selskabet har bl.a. opført boligkomplekset Da Vinci Parken i Aalborg Universitetskvarter og indkøbscenterne Metropol i Hjørring og Friis i Aalborg Centrum. Selskabet har af Aalborg Havn A/S opkøbt størsteparten af Østre Havn med henblik på byomdannelse. Området ventes at få en væsentlig rolle i Aalborgs byudvikling i de kommende år.

Firmaet skal i de kommende år stå for opførelsen af et statsligt kontorknudepunkt ved Kalvebod Brygge i København. Når byggeriet er færdigt skal det indeholde i alt 2.000 arbejdspladser for medarbejdere i Banedanmark, Energistyrelsen, Trafikstyrelsen og Vejdirektoratet.

Datterselskaber og associerede selskaber 
A. Enggaard – entreprenør- og byggefirma, Kombyg A/S, A. Enggaard Invest A/S, Metropol Hjørring A/S, Østre Havnepromenade A/S, Universitetskollegiet ApS, Nytorv Aalborg A/S, Aalborg Tegl A/S, A E Sønderborg A/S, Nytorv Aalborg A/S, Prinsensgade 11 A/S (50%), Nytorv Aalborg A/S, Da Vinci Parken ApS (ejet af A. Enggaard A/S)

Referencer 

Virksomheder i Aalborg
Svenstrup
Etableret i 2006
Holdingselskaber i Danmark
A. Enggaard A/S

A. Enggaard A/S er en dansk bygge- og anlægsvirksomhed med hovedsæde i Svenstrup. Virksomheden blev stiftet i 1943 af Asger Enggaard (senior). A. Enggaard A/S er ejet af holdingselskabet A. Enggaard Holding A/S.

A. Enggaard A/S havde i regnskabsåret 2009 en omsætning på 890,521 mio. kr. og et nettoresultat på 142,110 mio. kr. Det gennemsnitlige antal medarbejdere var 165 (2009).

A. Enggaard har egenproduktion indenfor jord-, kloak-, beton- og murerarbejde. Foruden at være entreprenør er virksomheden også udvikler og ejendomsinvestor. Virksomheden har udover hovedsædet i Svenstrup ved Aalborg også afdelinger i Frederikshavn og Aarhus.

Se også 
 A. Enggaard Holding

Referencer 

Entreprenørvirksomheder i Danmark
Virksomheder i Aalborg
Svenstrup
Etableret i 1943
Bygge-, konstruktions- og anlægsvirksomheder i Danmark
Hieronymus Bock

Hieronymus Bock kaldet Tragus (1498-1554) var en tysk botaniker, en af "botanikkens fædre". 

Bock blev 1523 skolelærer i Zweibrücken samt forstander for den fyrstelige have sammesteds; 1532 blev han præst og læge i Hornbach. Da han var protestant, blev han fordrevet fra sin stilling, men fandt tilflugt hos grev Filip af Nassau, indtil han kunde vende tilbage til Hornbach, hvor han efter 16 års lidelser afgik ved døden. 

Han hører til den tid i videnskaben, da denne ved virkelige og
planmæssige iagttagelser var i færd med at arbejde sig ud af den tilstand, i hvilken den
var overleveret fra Aristoteles' og Theofrasts dage. 

Bock er en af forfatterne til de gamle »urtebøger« og har som sådan den væsentlige fortjeneste,
at han ikke fortabte sig i mere eller mindre filosofiske, botaniske spekulationer, som datiden formedelst
sin mangel på virkelig positiv viden dog ikke kunne magte, men søgte ved, så vidt muligt,
nøjagtig beskrivelse af et større eller mindre antal arter at fremme kundskaben om
planterne samt deres medicinske egenskaber. 

Bock har forfattet en New Kreuterbuch von Underscheidt, Würkung und Namen der Kreuter, so in teutschen Landen wachsen (2. udgave, Strassburg 1551), hvori 567 plantearter er beskrevne og afbildede. Da kunsten at helbrede lige fra
oldtiden i høj grad har beskæftiget sig med at udfinde urternes lægende egenskaber, og de
gamle forfattere, som Dioscorides og Plinius, nævner adskillige urter og deres anvendelse, gjorde
»urtebøgernes« forfattere og således ogsaa Bock sig megen umage med at udfinde, hvilke urter
disse oldtidens naturlærde havde ment med de navne, de har opregnet. 

Man antog ganske naivt, at Mellemeuropas vækster måtte
kunne identificeres med dem, om hvilke der var
berettet af de gamle, og til hver arts beskrivelse,
ved hvilken dog blomsten i reglen spiller en
meget underordnet rolle, er der da føjet en
længere litterær udvikling angående denne sag.

Systematisk botanik i den forstand, hvori vi
nu tager dette begreb, findes ikke hos Bock så
lidt som hos andre af det 16. århundredes
urtebogsforfattere; men det fremgår dog af flere steder,
at det naturlige slægtskab på flere punkter
ligesom af sig selv har trængt sig på hos ham; han
har således ganske rigtig opfattet flere
vortemælk-arter som sammenhørende. 

Bock studerede sin videnskab med megen iver; han
botaniserede især i Hundsrück, Eifel, Ardennerne,
Vogeserne, Jura, Rhinlandene og på Alperne i
Schweiz. I botanisk, floristisk henseende har han
fortjeneste af at have opdaget en mængde af
den tyske floras planter (f.eks. sværtevæld,
kæruld, lancetbladet vejbred, springbalsamin,
kabbeleje, soløje, fuglerede, ræve-star o. m.
a.); i udgaven af 1551 af den »Ny Urtebog« er
planterne som oftest meget godt afbildede af
David Kandel fra Strassburg, der rigtignok
kopierede de fleste figurer efter Fuchs (s. d.).

Eksterne henvisninger 

Botanikere fra Tyskland
Læger fra Tyskland
Præster fra Tyskland
Einsatzstab Reichsleiter Rosenberg

Einsatzstab Reichsleiter Rosenberg, ERR, var en tysk nazistisk specialstyrke, som blev grundlagt den 17. juli 1940. Den havde til opgave at plyndre de af Nazi-Tyskland okkuperede områder for bl.a. kunstskatte og værdifuld litteratur. Højeste ansvarlige var Alfred Rosenberg. Han ledede organisationen i kraft af at styre NSDAPs udenrigspolitiske kontor, Außenpolitisches Amt der NSDAP (APA).

Eksterne henvisninger

Etableret i 1940
Naziorganisationer
N.P. Holbech

Niels Peter Holbech (14. september 1804 på skibet Maria Constantia på vej fra Kolkata (tidligere Calcutta) til København – 11. januar 1889 i Karlshamn, Sverige) var en dansk maler.

Holbech blev født på rejsen fra Ostindien til Danmark, idet faderen, Peter Nielsen Holbech, var skibsfører; moderen hed Marie født Thayssen (død 4. marts 1850). På en senere sørejse med forældrene blev skibet opbragt af englænderne, og han måtte som barn være krigsfange i to år.

Som 15-årig kom han på Kunstakademiet i København og blev 1824 elev af Modelskolen. Til maler havde han uddannet sig først hos Christian August Lorentzen, senere hos Christoffer Wilhelm Eckersberg, men efter faderens ønske havde han også lært håndværket og var blevet malersvend. Den herværende engelske statsafsending A. Forster rev ham imidlertid bort fra hans studier ved i 1824 at tage ham med som privatsekretær, først til England, senere til Italien, hvor Forster var blevet afsending i Turin. Endelig i 1830 tog Holbech til Rom og begyndte at male igen. Trods en anbefaling af Bertel Thorvaldsen fik han, efter at Akademiet havde set nogle portrætter som prøve, ikke nogen rejseunderstøttelse. I 1834 kom han tilbage til København og fik da tilladelse til at oprette en tegneskole; men han nedlagde den snart efter, da han fik nok at gøre som portrætmaler. Han var gift med Caroline Louise Amalie født Gamborg og døde under et ophold i Karlshamn. Han udstillede kun sjældent, mest portrætter i mindre størrelse.

Der findes to selvportrætter, det ene fra 1834 (Frederiksborgmuseet). Der findes desuden et portræt af N.P. Holbech malet ca. 1830 af Wilhelm Bendz (Fuglsang Kunstmuseum, tidligere Johan Hansens samling) og Nordiska museet i Stockholm.

Eksterne henvisninger

Noter 

Malere fra Danmark
Danskere i 1800-tallet
Portrætmalere
Litografer fra Danmark
Personer i Dansk Biografisk Leksikon
Mikael Agricola

Mikael Agricola (født ca. 1508, død 9. april 1557) var en luthersk biskop, Finlands reformator, fiskersøn fra Pernå Sogn i østre Nyland.

Studier i Wittenberg 

I 20-årsalderen blev han grebet af de reformatoriske tanker, og det var sandsynligvis 1535, at han på Finlands første evangeliske biskop, Mårten Skytte's bekostning rejste til Wittenberg. Her blev han magister, og 1539 rejste han hjem, anbefalet af Martin Luther til kongen som en ved kundskaber, forstand og sæder udmærket ung mand, der kunne være til såre megen nytte.

Oversættelser af bibelske tekster 

Han blev straks rektor i Åbo, hvilken stilling han beklædte i 9 år med stor hæder. I den tid udgav han på finsk en ABC, en katekismus og en bønnebog forsynet med et kalendarium, vers, oversatte stykker af Bibelen og af kirkefædrene og så videre, men først og fremmest oversatte han Det Nye Testamente, der udkom 1548, Salmerne og nogle af profeterne (1551-1552), hvorved han ikke alene gav den finske reformation grund at stå på, men skabte selve det finske skriftsprog. I fortalen til oversættelsen af Salmerne forekommer et digt om de gamle finners afguder, hvilket indeholder adskillige interessante oplysninger, der ikke kendes andre steder fra.

I 1548 blev han medhjælper for den gamle biskop Skytte, og efter dennes død i 1550 styrede han stiftet som vikar, indtil han 1554 blev biskop i Åbo.

Udsending til Moskva 

Kong Gustaf satte megen pris på ham og valgte ham til medlem af en sendefærd til Moskva; på hjemrejsen her fra døde han. Han blev begravet i Vyborg Domkirke.

Kilder 

 

Biskopper fra Finland
Salmonsens
Reformatorer
Avenir Beggen

FC Avenir Beggen er en fodboldklub hjemmehørende i den luxembourgske forstad Beggen.
Klubben startede i 1915 under navnet FC Darren Beggen, men allerede et år efter skiftede den til det nuværende.
Under anden verdenskrig var den dog omdøbt til SV 1915 Beggen.
Klubben spillede i perioden 1966-2006 uafbrudt i den bedste liga, men har de senere sæsoner rykket en liga ned to gange.

Titler 
 Luxembourgske mesterskaber (6): 1969, 1982, 1984, 1986, 1993 og 1994
 Luxembourgske pokalturnering (7): 1983, 1984, 1987, 1992, 1993, 1994 og 2002

Europæisk deltagelse 

Fodboldklubber i Luxembourg
Etableret i 1915
Jayne Mansfield

Jayne Mansfield (19. april 1933 – 29. juni 1967) var en amerikansk skuespiller, der var kendt for både teater- og filmroller samt for at være en af 1950'ernes store sexsymboler. Hun var stjerne i en række Hollywood-film, der fremhævede hendes platinblond hår, timeglas-figur samt ofte viste hende i kostumer med dyb nedringning. Der var typisk tale om komedier med titler som Ih, du forbarmende! og Pigen kan ikke gøre for det.

Mansfields karriere som filmstjerne blev ret kortvarig, idet Hollywoods interesse for sexede, blonde skuespillerinder faldt kraftigt med udgangen af 1950'erne, hvorefter hun var henvist til lavbudgetfilm. Hun var dog fortsat i 1960'erne populær uden for hjemlandet, og hun drog på en række lukrative og succesrige turneer til natklubber. Karrieren fik imidlertid en brat ende med hendes død i en bilulykke.

Eksterne henvisninger 

 

Skuespillere fra USA
Omkomne ved trafikulykker i USA